EkBass/fiwiki-20250220-pages-articles huggingface dataset:
RocknRolla

RocknRolla on vuonna 2008 ensi-iltansa saanut rikoselokuva, jonka on ohjannut Guy Ritchie. == Juoni == Lenny Cole (Tom Wilkinson) ja hänen kumppaninsa Archy (Mark Strong) päättävät tehdä maakauppoja venäläismafiaan kuuluvan Uri Omovichin (Karel Roden) kanssa käyttäen apunaan kieroa virkamiestä (Jimi Mistry). Samalla Lenny Cole huiputtaa pikkurikollista One Twota (Gerard Butler) ja hänen jengiään Wild Bunchia, jotka jäävät tälle suuren rahasumman velkaa. One Two ja hänen kumppaninsa päättävät kuitenkin viedä venäläisen rahat tämän uskotun kirjanpitäjän Stellan (Thandie Newton) avulla. Kauppojen jälkeen Omovich lainaa korvaamattoman maalauksen Colelle heidän ystävyytensä merkiksi, mutta Colen poikapuoli, itsemurhansa lavastanut ja huumeita käyttävä rokkari Johnny Quid (Toby Kebbell) varastaa maalauksen. Lenny Cole ja Archy palkkaavat rokkarin managerit (Jeremy Piven ja Ludacris) etsimään tämän ja varastetun maalauksen. Maalaus päätyy mutkien kautta ensin One Twolle ja häneltä Stellalle, jolta maalauksen oikea omistaja Omovich lopulta löytää teoksen. Omovich käskee oikean kätensä Victorin (Dragan Mićanović) teloittaa Stellan petturina. Archy tuo Johnny Quidin ja tämän managerit sekä Wild Bunchin jäsenet tyhjään varastorakennukseen Lenny Colen teloitettavaksi. Paikallaolijoille paljastuu kuitenkin että Cole on välittänyt vuosia tietoja poliisille, ja kaikki kääntyvät häntä vastaan. Archy teloittaa Colen ja vapauttaa vangit. == Näyttelijät == == Jatko-osat == Näyttelijä Thandie Newton sanoi vuonna 2008 haastattelussa Ritchien suunnittelevan kolmen RocknRolla- elokuvan tekemistä. Vuonna 2011 Ritchie sanoi haastattelussa että hän on tehnyt käsikirjoituksen elokuvan jatko-osaan. == Lähteet == == Aiheesta muualla == * * Luokka:Vuoden 2008 brittiläiset elokuvat Luokka:Brittiläiset rikoselokuvat Luokka:Guy Ritchien ohjaamat elokuvat
Geoarkeologia

Geoarkeologia on monitieteellinen lähestymistapa, joka käyttää maantieteen, geologian ja muiden geotieteiden tekniikoita tutkiakseen arkeologisia aihepiirejä. == Arkeologinen geologia == Arkeologinen geologia on Werner Kasigin vuonna 1980 keksimä termi. Se on geologian osa-alue, joka painottaa maan ainesosien merkitystä ihmiselämälle. Viime vuosikymmenien aikana arkeologit ja historioitsijat ovat kokeneet tarvetta rekonstruoida muinaisen asutuksen historiaa, mutta ei vain pelkästään kaivetun materiaalin avulla, vaan myös paleontologisilla parametreillä. Luokka:Maantiede Luokka:Arkeologia
Lautelan taistelun muistomerkki

thumb|Lautelan taistelun muistomerkki heinäkuussa 2014. Lautelan taistelun muistomerkki on kahden vapaussoturin muistolle omistettu muistomerkki Somerolta Kiikalaan johtavan maantien (yhdystie 2410) varrella Someron Lautelassa. Muistomerkissä olevan reliefin on suunnitellut kuvanveistäjä Felix Nylund, ja se paljastettiin 21. kesäkuuta 1939. Patsaan kivityön suunnitteli ja veisti Mauno Kangas. Lautelan taistelu käytiin osana Suomen sisällissotaa 22. huhtikuuta 1918, kun Turun suunnasta tulleet punaiset olivat pakenemassa kohti Lahtea päämääränään paeta Venäjälle. Muutamaa päivää aiemmin oli taisteltu Kiikalan Rekijoella. Ratkaisevassa taistelussa Lautelassa punaiset nostivat valkoisen lipun antautumisen merkiksi. Mutta kahden valkoisen taistelijan lähtiessä antautuneiden suuntaan antautujat avasivat tulen konekiväärillä ja pakenivat. == Katso myös == * Luettelo valkoisten muistomerkeistä Suomessa ==Lähteet== Luokka:Someron patsaat ja veistokset Luokka:Suomen sisällissodan muistomerkit
Paul McGuigan (ohjaaja)

Paul McGuigan (s. 19. syyskuuta 1963 Bellshill, Skotlanti) on skotlantilainen elokuvaohjaaja. == Filmografia == === Televisiosarjat === Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Lisätietoja 2011 Monroe Monroe 3 jaksoa 2010-2012 Uusi Sherlock Sherlock 4 jaksoa: 2012 Scandal Scandal jakso "Sweet Baby" 2013 Devious Maids Devious Maids jakso "Pilot" 2013 Lucky 7 Lucky 7 jakso "Pilot" 2016 The Family The Family 3 jaksoa 2016 Luke Cage Luke Cage 2 jaksoa === Elokuvat === Elokuvat Elokuvat Elokuvat Vuosi Suomenkielinen nimi Alkuperäinen nimi 1998 The Acid House The Acid House 2000 Gangster No. 1 Gangster No. 1 2002 Tuomion päivä The Reckoning 2004 Wicker Park Wicker Park 2006 Lucky Number Slevin Lucky Number Slevin 2009 Push Push 2015 Victor Frankenstein Victor Frankenstein 2017 Filmitähdet eivät kuole Liverpoolissa Film Stars Don’t Die in Liverpool == Aiheesta muualla == * * Luokka:Brittiläiset elokuvaohjaajat Luokka:Vuonna 1963 syntyneet Luokka:Elävät henkilöt
Würzburger Kickers

Würzburg Kickers on saksalainen jalkapalloseura, joka pelaa Saksan kolmanneksi korkeimmalla sarjatasolla. Kickers putosi sarjaan kaudeksi 2021–2022 2. Bundesliigasta Luokka:Saksalaiset jalkapalloseurat Luokka:Baijerin jalkapallo Luokka:Würzburg Luokka:Vuonna 1907 perustetut urheiluseurat
Ruotsalaiset saappaat

Ruotsalaiset saappaat () on Henning Mankellin vuonna 2015 ilmestynyt romaani, ja se on itsenäinen jatko-osa kirjalle Italialaiset kengät. Suomenkielinen versio julkaistiin samana vuonna Otavan kustantamana ja Kari Kosken suomentamana. Kirjan päähenkilö on eläkkeellä oleva kirurgi Frederik Welin, joka herää ja huomaa talonsa olevan tulessa. Tulipalo oli luultavasti tuhopoltto. == Lähteet == Luokka:Henning Mankellin teokset Luokka:Vuoden 2015 kirjat
Koiviston paikallistie

Koiviston paikallistie eli yhdystie 16757 on Väyläviraston museotie Äänekoskella. Koivistonkylän kautta kulkeva tie liittyy molemmista päistä kantatiehen 69. Sorapintaisen tien pituus on 2,9 kilometriä ja se otettiin museotieksi vuonna 1998. == Tien historia == Vanha Laukaantie on historiallinen, alkujaan polkureitistä syntynyt tieyhteys Pälkäneeltä muun muassa Jämsän, Jyväskylän ja Palokan kautta vanhan Laukaan pitäjän Koiviston kyläänPiltz & Soosalu, 2013, s. 14, jossa on ollut ensimmäinen talo jo 1590-luvulla.Piltz & Soosalu, 2013, s. 13 Vanhasta Laukaantiestä on talvireittinä merkintä vuodelta 1640 ja kesätie on merkitty kartalle 1696. Tie oli Hämeenlinnasta Koivistoon kärrytie viimeistään vuodesta 1786 lähtien. Koivistonkylän kautta kulki myös Kuopion ja Vaasan välinen tieyhteys, joka rakennettiin ratsupoluksi vuoteen 1787 mennessä.Piltz & Soosalu, 2013, s. 17 Kylästä tuli tärkeä risteyskohta, jonka merkitys heikkeni vasta 1800-luvun puolivälissä uusien suorempien tieyhteyksien myötä.Piltz & Soosalu, 2013, s. 19Piltz & Soosalu, 2013, s. 20 Museotien korkeusvaihtelu ja linjaus on suurimmaksi osaksi peräisin Kuopio–Vaasa-tiestä vuodelta 1787.Piltz & Soosalu, 2013, s. 7 Tietä on levennetty 1800-luvulla ja vielä myöhemmin, kun autoliikenne alkoi. Koiviston paikallistielle on tyypillistä mutkittelu peltoaukeilla. Sorapintainen tie luo kuvan 1930-luvun tiemaisemasta.Piltz & Soosalu, 2013, s. 26 == Tien varrella == thumb|left|150px|Tien kilometripylväs. Koiviston paikallistien varrella on neljä kivistä kilometripylvästä, yksi on muita melkoisesti matalampi ja kolme on malliltaan samankaltaisia, nelikulmaisia ja solakoita, korkeudeltaan noin 1,8-metrisiä.Piltz & Soosalu, 2013, s. 24 Näissä kilometripylväissä on kahdella sivulla sileäksi hakattu ja valkoiseksi maalattu alusta kilometrinumeroille. Pylväät on sijoitettu kulma tielle päin niin, että tiellä kulkijalle näkyy yksi kilometriluku. Korkeat pylväät ovat 1800- ja 1900-lukujen vaihteessa käytettyä niin sanottua venäläistä mallia, ne saattavat olla myös 1920- tai 1930-lukujen korjauksissa käytettyjä pylväitä. Todennäköisesti pylväät on asetettu paikoilleen 1930-luvun tienkorjauksessa ja ne ovat alkuperäisillä sijoillaan. Tien varrella on myös Venäläiskivi, iso siirtolohkare, johon on kiinnitetty muistolaatta Suomen sodan aikaisesta kahakasta.Piltz & Soosalu, 2013, s. 18 == Lähteet == * === Viitteet === == Aiheesta muualla == Luokka:Äänekosken liikenne Luokka:Suomen museotiet 16757
Pikku-Ätämö

Pikku-Ätämö on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077). Pikku-Ätämön pinta-ala on 8,58 hehtaaria ja korkeus merenpinnasta 109,7 metriä. Muodoltaan järvi on lähes pyöreä. Järven suurin syvyys on noin 7 metriä. Se laskee pitkin nimetöntä suo-ojaa Ätämönuiton suon halki viereiseen Iso-Ätämöön, johon laskee Ätämönuiton suon kautta myös suon eteläreunaa koskettava laskujoeton pohjavesialueen harjujärvi Pikku-Valkee.Tikander & Hietaranta 2005: kuva 2., kuva 3. Pikku-Ätämön valuma-alue, johon sisältyy myös sen yläpuolisen Pikku-Valkeen valuma-alue, on noin 158 hehtaaria. Järven lähivaluma-alue on noin 59 hehtaaria, johon sisältyy myös järven oma pinta- ala.Tikander & Hietaranta 2005: 17-18. Lähivaluma-alueen maaperä koostuu hiekkamoreenista, jossa paikoin on kalliopaljastumia, rahkasammalturpeesta Ätämöiden ja Pikku-Valkeen välisellä Ätämönuiton suolla sekä karkeasta hiekasta Iso- ja Pikku-Ätämön välisellä kannaksella.Tikander & Hietaranta 2005: 21. Ison- ja Pikku-Ätämön ja Pikku-Valkeen väliin jäävä Ätämönuiton suo on pääosin ojittamaton. Järven valuma-alueella ei ole viljelystä eikä vakinaista asutusta. Vapaa-ajanasutusta sen sijaan on rannoilla. Pikku-Ätämö, samoin kuin viereiset Iso-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku-Ätämö ja sen lähivaluma-alueen suot kuuluvat Natura-alueeseen kokonaan, ympäröivät kivennäismaat idässä ja kaakossa sen sijaan jäävät Naturan ulkopuolelle. Järven lähivaluma-alueen länsi- ja lounaispuoli on myös pohjavesialuetta.Tikander & Hietaranta 2005: 17-18., kuva 3., kuva 4. ==Lähteet== * Tikander, Sanna & Jari Hietaranta; Iso- ja Pikku-Ätämön valuma- aluekartoitukset. Julkaisussa: ===Viitteet=== Luokka:Somerniemen järvet Luokka:Karjaanjoen vesistö
Tuuli Menna

Tuuli Elina Menna (s. 8. kesäkuuta 1996 Helsinki) on suomalainen koripalloilija. Laiturina pelaava Menna on helsinkiläisen Wartti Basketin kasvatti. Hän kirjoitti ylioppilaaksi Mäkelänrinteen lukiosta keväällä 2015. Mäkelänrinteessä, kuten Pohjois-Haagan yläasteellakin, hän kuului Helsinki Basketball Academyn valmennusryhmään (2011-2015) ja osallistui kansainväliseen kilpailutoimintaan (EYBL – European Youth Basketball League). Menna on saavuttanut SM-kultaa nuorisosarjoissa: alle 18-vuotiaissa 2012 (Honka Akatemia) ja alle 16-vuotiaissa 2011 (Wartti-Basket). Henkilökohtaisia huomionosoituksia ovat olleet mm. kauden parhaan B-tyttöpelaajan arvo 2011 (Suomen Koripalloliitto), alle 16-vuotiaiden PM-kisojen arvokkaimman pelaajan palkinto 2012http://www.basket.fi/uutiset/kaikki_uutiset/?x122462=13039068 sekä alle 16-vuotiaiden EM-kilpailujen B-divisioonan tähdistöjoukkuevalinta 2012.http://www.fibaeurope.com/compID_-aL-KlCzJc- SVAwk29g5d0.season_2012.roundID_8801.html Hän pelasi vuosina 2012–2015 naisten SM-sarjaa/Naisten Korisliigaa ja oli mukana voittamassa SM-pronssia Hongalle vuonna 2013. Kaudella 2014-2015 hän kirjautti tilastomerkinnöikseen 11,6 pistettä, 9,3 levypalloa ja 0,3 syöttöä ottelua kohden.baskethotel.com Kausina 2015–2016 ja 2016-2017 Menna pelasi yliopistokoripalloa Yhdysvalloissa Virginiassa Richmondin yliopiston joukkueessa ja siirtyi sen jälkeen nykyiseen joukkueeseensa Manhattan Collegeen New Yorkissa.http://www.richmondspiders.com/ViewArticle.dbml?SPSID=629635&SPID;=91947&DB;_LANG=C&DB;_OEM_ID=26800&ATCLID;=210099400 Menna edusti Suomea täydet kaksi kautta sekä alle 16-vuotiaiden (2011-2012) http://www.fibaeurope.com/compID_-aL-KlCzJc- SVAwk29g5d0.season_2011.roundID_8183.teamID_281.playerID_94583.htmlhttp://www.fibaeurope.com/compID_- aL-KlCzJc-SVAwk29g5d0.season_2012.roundID_8801.teamID_281.playerID_94583.html että alle 18-vuotiaiden (2013-2014)http://www.fibaeurope.com/compID_uHP8sHguJSYAvKyuMkarZ1.season_2013.roundID_9377.teamID_281.playerID_94583.htmlhttp://www.fibaeurope.com/compID_uHP8sHguJSYAvKyuMkarZ1.season_2014.roundID_9892.teamID_281.playerID_94583.htmlhttp://www.basket.fi/uutiset/kaikki_uutiset/?x122462=18961340 nuorisomaajoukkueissa pelaten yhteensä 72 nuorisomaaottelua ja kuuluu naisten maajoukkueen kokoonpanoon. == Lähteet == * Tuuli Menna baskethotel.com * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1996 syntyneet Luokka:Elävät henkilöt
Irja Maliniemi

Irja Linnea Julie Maliniemi, vuoteen 1932 Lindström (26. lokakuuta 1902 – 2. maaliskuuta 1967 HelsinkiOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen filosofian tohtori, lehtori ja kielten ja kirjallisuuden tutkija.Aune Lindströmin ja Irja Maliniemen rahaston esite Maliniemen vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hän pääsi ylioppilaaksi 1919 ja valmistui filosofian kandidaatiksi ja maisteriksi 1923, filosofian lisensiaatiksi 1941 ja filosofian tohtoriksi 1950.Kuka kukin on 1954 (Projekt Runeberg) Maliniemi toimi Helsingin suomalaisen normaalilyseon saksan ja ranskan vanhempana lehtorina 1932–1945 ja yliopettajana 1945–1967. Hän oli myös saksan kielen opettajana Helsingin yliopistossa 1940–1967.Norssin historia : Perinteen pitäjät; Vakituinen opettajakunta 1947–1948 Maliniemi oli naimisissa vuodesta 1932 Helsingin yliopiston kirkkohistorian professori Aarno Maliniemen kanssa. Irja Maliniemen sisar oli taidehistorian dosentti ja Ateneumin intendentti, professori Aune Lindström. Maliniemi oli myös näyttelijänä elokuvissa Rautakylän vanha parooni (1923) ja Myrskyluodon kalastaja (1924). Kirjasampo.fi : Irja LindströmEloNet : Irja Lindström == Teoksia == * Die Studierreisen der neusprachlichen Lehrer esitelmä Uusfilogipäivillä Helsingissä 24-28. 8. 1934 * Heinrich Heine Suomen kirjallisuudessa, väitöskirja. Helsinki 1941 * Runoutemme ajanomaisia ilmiöitä käännöslyriikan valaisemina. Suomi 109,3. Suomalaisen kirjallisuuden seura, Helsinki 1961 == Toimitustöitä == * Axel Rosendahl : Deutschland und die Deutschen : ein Lesebuch zur Einführung in die Kenntnis Deutschlands und seines geistigen Lebens. 2, Für den Schulunterricht bearbeitet und herausgegeben ; neu bearbeitet von Irja Maliniemi. 10. painos WSOY 1943, 13. painos 1953 == Suomennoksia == * Maurice Leblanc : Balthazarin eriskummallinen elämä ; tekijän valtuutamana ranskankielestä suomentanut Irja Lindström. Minerva, Helsinki 1925 * Harold Bell Wright : Kun mies on mies ; englanninkielestä suom. Irja Lindström. Minerva, Helsinki 1925 * Maurice Leblanc : Vihreäsilmäinen nainen : Arsène Lupin -seikkailu. tekijän luvalla ranskankielestä suomentanut Irja Lindström. Minerva, Helsinki 1927 * Berta Ruck : Helmivaras. Minerva, Helsinki 1928 (alkuteos When a man's a man) * E. Phillips Oppenheim : Näkymätön kostaja ; englanninkielestä suomentanut Irja Lindström. Minerva, Helsinki 1929 * Sax Rohmer : Ryöstetty vakoilija. Minerva, Helsinki 1929 * Camille Mauclair : Elävän taiteen ilveily. Gummerus, Jyväskylä 1931 * Emil Strauss : Elämäntanssi : romaani. Otava 1942 (alkuteos Der Lebenstanz) ==Lähteet== Luokka:Suomentajat Luokka:Suomalaiset kirjallisuustieteilijät Luokka:Suomalaiset opettajat Luokka:Suomalaiset elokuvanäyttelijät Luokka:Vuonna 1902 syntyneet Luokka:Vuonna 1967 kuolleet
Pikku-Valkee

Pikku-Valkee (myös Moron Valkee) on Karjaanjoen vesistöön kuuluva järvi Somerniemellä Somerolla. Sen pinta-ala on 15,9 hehtaaria, korkeus merenpinnasta 110,0 metriä ja rantaviiva 2,07 kilometriä. Järvi kuuluu Somerniemen Oinasjärveen laskevan Ropakonjoen valuma-alueeseen (23.077). Siellä se on osa Ropakonjoen sivuhaaran Koskueenojan valuma-aluetta, johon kuuluvat myös Ropakonjoen valuma-alueen kaksi muuta yli yhden hehtaarin laajuista järveä Iso-Ätämö ja Pikku-Ätämö.Tikander & Hietaranta 2005b: kuva 2. Pikku-Valkee on tämän valuma-alueen järvistä ylimpänä sijaitseva laskujoeton harjujärvi, joka saa vetensä pohjavedestä ja kuuluu pohjavesialueeseen. Se on yhteydessä alapuolisiin Pikku- ja Isoon-Ätämöön vain ojittamattoman Ätämönuiton suon kautta.Kalpa 2005: 18; Tikander & Hietaranta 2005b: kuva 2., kuva 3. Vesi järvessä on kirkasta ja hapanta. Kasvillisuudeltaan järvi kuuluu Lobelia-järvityyppiin, jossa kasvillisuuden valtalajina on tyypin nimilaji nuottaruoho. Lähinnä runsaimpia lajeja ovat ulpukka ja palpakot. Vuonna 2005 järven pinta oli alhaalla mutta järven kunto kasvillisuuden perusteella oli hyvä eikä muutoksia ollut tapahtunut verrattuna 50 vuotta aikaisempiin havaintoihin.Kalpa: 2005:19. Järvessä esiintyviä kaloja ovat ahven, hauki ja särki.Tikander & Hietaranta 2005a: 24. Pikku-Valkee, samoin kuin viereiset Iso-Ätämö ja Pikku-Ätämö sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku valkee kuuluu Natura- alueeseen kokonaan, mutta sen valuma-alueesta sisältyy Naturaan vain länsiosa. Järven itäranta ja valuma-alueen itäpuoli sen sijaan jää Naturan ulkopuolelle. Järven koko valuma-alue on pohjavesialuetta.Tikander & Hietaranta 2005b: 17-18, kuva 3., kuva 4. Lähimpiä muita järviä ovat Karjaanjoen vesistössä ja Ropakonjoen valuma-alueella pieni laskujoeton harjulampi Kalaton (myös Herakkaan Kalaton) Oinasjärven kylässä Pikku-Valkeen eteläpuolella ja Uskelanjoen vesistöön kuuluva laskujoeton harjujärvi Iso-Valkee (myös Mäyrämäen Valkee) Somerniemen Mäyrämäen kylässä Pikku-Valkeen länsipuolella. Lähelle Pikku-Valkeeta jää myös Uskelanjoen vesistöön kuuluva Herakkaanlähde lounaassa. ==Lähteet== * Kalpa, Arto: Pikku Valkeen kasvillisuuskartoitus. Julkaisussa: * Tikander, Sanna & Jari Hietaranta (2005a): Pikku-Valkeen hoitosuunnitelma. Julkaisussa: * Tikander, Sanna & Jari Hietaranta (2005b): Iso- ja Pikku-Ätämön valuma-aluekartoitukset. Julkaisussa: ===Viitteet=== Luokka:Somerniemen järvet Luokka:Karjaanjoen vesistö
Jaguar Mark VII

Jaguar Mark VII on vuosina 1951–1956 valmistettu iso neliovinen automalli. Jaguaria kutsuttiin Suomessa loistohenkilövaunuksi ja sitä oli tuotu Suomeen 1954 alkuun mennessä hieman alle sata kappaletta. Tuolloin Jaguar Mark VII maksoi Suomessa noin 1,25 miljoonaa markkaa. Maahantuoja oli Suomen Maanviljelijäin Kauppa Oy (S.M.K.) Tampereella.Tekniikan Maailma 1/1954, koeajo Jaguarin ajo-ominaisuudet ovat hyvät, ja auto kulkee tasaisesti kuoppaisellakin tiellä. Huippunopeus on noin 165 km/h. Kulutus on maantiellä noin 15,5–17 l/100 km ja kaupunkiajossa 20 l/100 km. Kuusisylinterisen 3 442 cm³ moottorin suurin teho on 119 kW / 5200 r/min (160 hv, tehonormi ei tiedossa). Sylinterin iskunpituus on 106 mm ja halkaisija 83 mm. Sisustus on ylellinen. Kojelauta, ikkuna- ja kattolistat ovat jalopuuta ja istuimet nahkapäällysteiset. Etuistuimet ovat erilliset ja niitä pystyy liikuttamaan pituus- ja pystysuunnassa. Takaistuimella on käsituki keskellä sekä myös ovissa. Jaguarin korin heikkous on huono pölytiiviys. Ohjauspyörää voi säätää pituussuunnassa. Mark VII käynnistetään käynnistinnappulasta. Vakiovarusteena on työkalusarja, joka on sijoitettu oviin. Jaguarin ainutlaatuiset servojarrut aiheuttivat keskustelua Suomen automiesten keskuudessa, puolesta ja vastaan. Tekniikan Maailman koeajajan mielestä ne ovat ihannejarrut lisääntyneen jarrutustehon ja tasaisen toiminnan ansiosta. Jaguarissa on neljä vaihdetta. Yhdysvaltoihin viedyissä malleissa oli vuodesta 1953 eteenpäin vakiovarusteena automaattivaihteisto. == Mitat == Pituus 500 cm Leveys 187 cm Korkeus 158 cm Akseliväli 305 cm Raideleveys (edessä / takana) 142 cm / 146 cm Omapaino 1 675 kg == Lähteet == == Aiheesta muualla == Mark VII Luokka:1950-luvun autot
Kyynel (kappale)

Kyynel on alternative rock -yhtye Maj Karman Kauniiden Kuvien yhtyeen kuudennelta studioalbumilta Sodankylä. Se julkaistiin vuonna 2004 levymerkillä Megamania. == Kappaleet == # # # == Kokoonpano == * Herra Ylppö – laulu * Häiriö – kitara, taustalaulu * J. Savolainen – rummut * V.V.V. – basso \+ * Tuomo Saikkonen – taustalaulu (kappale 1) === Tuotanto === * Gabi Hakanen – tuottaja, äänittäjä, miksaaja (kappale 1) * King Alcohol – tuottaja, äänittäjä, miksaaja (kappale 2 & 3) * Jukka Nykänen – äänittäjä (kappale 3) * Janne Halmkrona – tuottaja * Erno Laitinen – äänittäjä == Aiheesta muualla == * Kyynel discogs.com -sivustolla Luokka:Maj Karman kappaleet Luokka:Vuoden 2004 kappaleet
Mangojen aika

Mangojen aika on Hanna Hällstenin vuonna 2015 ilmestynyt esikoisromaani. Kirja on monitasoinen kuvaus elämän jatkuvuudesta ja sen kulkuun liittyvästä haikeudesta sekä ihmisten tekemistä valinnoista. Tarina kerrotaan Suomeen paremman elämän toivossa muuttavan afrikkalaisen Davidin ja hänen elämänsä naisten kautta. == Lähteet == Luokka:Vuoden 2015 kirjat
Simon Neil

Simon Alexander Neil (s. 31. elokuuta 1979 Skotlanti) on skotlantilainen laulaja-lauluntekijä ja kitaristi. Hän on tunnettu työstään Biffy Clyrossa ja Marmaduke Dukessa. Luokka:Elävät henkilöt Luokka:Vuonna 1979 syntyneet Luokka:Skotlantilaiset laulajat
RN Partenope (1889)

RN Partenope () oli Italian kuninkaallisen laivaston vuonna 1889 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 8. kesäkuuta 1888. Alus laskettiin vesille 23. joulukuuta 1889 ja se otettiin palvelukseen 11. syyskuuta 1890.Gardiner, Robert 1860-1905 s. 347 == Palvelus == Aluksen kattilat vaihdettiin vuosina 1906-1908, jolloin se muutettiin 20 miinaa kuljettavaksi miinalaivaksi. Muutostöiden aikana aluksen aseistusta supistettiin kahteen kolmen tuuman, neljään 47 millimetrin ja kahteen 37 millimetrin tykkiin. Öljykäyttöisen aluksen koneisto tuotti 2 481 ihp:tä, jolla se saavutti 17,05 solmun nopeuden. Sukellusvene SM UC-67 upotti aluksen 23. maaliskuuta 1918 tykistötaistelun jälkeen Tunisian rannikolla.Gardiner, Robert 1906-1920 s. 257 ==Lähteet== * * === Viitteet === Luokka:Partenope- luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Claudine Auger

Claudine Auger (Oger, 26. huhtikuuta 1941 Pariisi, Ranska – 18. joulukuuta 2019 Pariisi, Ranska) oli ranskalainen näyttelijä. Hänen tunnetuin roolinsa oli Domino Vitalin rooli James Bond -elokuvassa Pallosalama, joka sai ensi- iltansa vuonna 1965. Auger aloitti uransa mallina"Auger 'Thunderball' Bond girl, dies aged 78", 19.12.2019, France24. Viitattu 20.12.2019. ja oli vuoden 1958 Miss Maailman ensimmäinen perintöprinsessa. 1960-luvun jälkeen hän jatkoi uraansa Ranskassa elokuvien ja TV:n parissa. Auger kuoli Pariisissa 18. joulukuuta 2019."First French Bond Girl dies aged 78: Claudine Auger starred as Domino opposite Sean Connery's 007 in Thunderball", Daily Mail Online 19.12.2019. Viitattu 20.12.2019. == Lähteet == Luokka:Ranskalaiset näyttelijät Luokka:Ranskalaiset mallit Luokka:Vuonna 1941 syntyneet Luokka:Vuonna 2019 kuolleet
Judon maailmanmestaruuskilpailut 2015

Judon maailmanmestaruuskilpailut 2015 järjestettiin Alaun ”jääpalatsissa”, Kazakstanin Astanassa 24.–30. elokuuta 2015. == Mitalistit == Lähde: judoinside.com ===Miehet=== Sarja Kultaa Hopeaa Pronssia 60 kg Jeldos Smetov Rustam Ibrajev Kim Won-jin Toru Shishime 66 kg An Ba-ul Mihail Puljajev Golan Pollack Rishod Sobirov 73 kg Shohei Ōno Riki Nakaya An Chang-rim Sainjargalyn Nyam-Ochir 81 kg Takanori Nagase Loïc Pietri Victor Penalber Antoine Valois-Fortier 90 kg Gwak Dong-han Kirill Denisov Mashu Baker Varlam Liparteliani 100 kg Ryūnosuke Haga Karl Richard Frey Toma Nikiforov Dimitri Peters yli 100 kg Teddy Riner Ryū Shichinohe Adam Okruašvili Jakiv H'ammo Joukkuekilpailu ===Naiset=== Sarja Kultaa Hopeaa Pronssia 48 kg Paula Pareto Haruna Asami Jeong Bo-kyeong Ami Kondō 52 kg Misato Nakamura Andreea Chițu Érika Miranda Darja Skrypnik 57 kg Kaori Matsumoto Corina Căprioriu Sumiya Dorjsuren Automne Pavia 63 kg Tina Trstenjak Clarisse Agbegnenou Miku Tashiro Munkhzaya Tsedevsuren 70 kg Gévrise Émane María Bernabeu Yuri Alvear Fanny-Estelle Posvite 78 kg Mami Umeki Anamari Velenšek Luise Malzahn Marhinde Verkerk yli 78 kg Yu Song Megumi Tachimoto Idalys Ortíz Kanae Yamabe Joukkuekilpailu == Mitalitaulukko == 1 8 4 5 17 2 2 2 2 6 3 2 1 3 6 4 1 1 0 2 4 1 1 0 2 6 1 0 0 1 6 1 0 0 1 7 0 2 1 3 8 0 2 0 2 10 0 1 3 4 11 0 1 0 1 11 0 1 0 1 13 0 0 4 4 14 0 0 3 3 15 0 0 2 2 16 0 0 1 1 16 0 0 1 1 16 0 0 1 1 16 0 0 1 1 16 0 0 1 1 16 0 0 1 1 16 0 0 1 1 16 0 0 1 1 16 0 0 1 1 Yhteensä Yhteensä 16 16 32 64 == Lähteet == Luokka:Judon maailmanmestaruuskilpailut Luokka:Vuoden 2015 urheilu Luokka:Kazakstanin urheilutapahtumat Luokka:Astanan urheilu
Golan Pollack

Golan Pollack (s. 10. syyskuuta 1991) on israelilainen judon MM-mitalisti. Pollack saavutti pronssia alle 66 kg:n painoluokassa Astanan MM-kilpailuissa 2015. Hän voitti Makkabiadeissa kultaa samassa painoluokassa 2009. Euroopan nuorten olympiafestivaaleilla hän sai pronssia alle 60-kiloisissa Belgradissa 2007. Pollack voitti maailmancup-kilpailun 66kg:n sarjassa Tallinnassa 2011 ja Sofiassa 2014. Hän on sijoittunut maailmancupeissa ja Continental Open -kilpailuissa lisäksi kerran toiseksi ja kolme kertaa kolmanneksi. Hän voitti Israelin-mestaruuden 2009. == Lähteet == Luokka:Israelilaiset judokat Luokka:Vuonna 1991 syntyneet Luokka:Elävät henkilöt
3-klooripropaanihappo

3-klooripropaanihappo eli 3-klooripropionihappo (C3H5ClO2) on halogenoituihin karboksyylihappoihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa lääkkeitä ja muita kemikaaleja. 3-klooripropaanihappo on 2-klooripropaanihapon isomeeri. ==Ominaisuudet== Huoneenlämpötilassa 3-klooripropaanihappo on värittömiä hygroskooppisia kiteitä. Yhdiste liukenee erittäin hyvin veteen, etanoliin ja kloroformiin ja vähäisemmässä määrin dietyylieetteriin. 3-klooripropaanihappo on muiden karboksyylihappojen tavoin heikko happo. Yhdisteen happovakio on 1,01 · 10−4 mol/dm3 ja pKa-arvo on 3,99. Vahvuudeltaan se on siis muurahaishapon luokkaa.Ulf-Rainer Samel, Walter Kohler, Armin Otto Gamer, Ullrich Keuser, Shang-Tian Yang, Ying Jin, Meng Lin & Zhongqiang Wang: Propionic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2014. Viitattu 1.9.2015 3-klooripropaanihappo kykenee sitoutumaan GABA-reseptoreihin. Tämä johtuu todennäköisesti siitä, että polarisoitunut hiilen ja kloorin välinen sidos vuorovaikuttaa reseptorien kanssa ja klooriatomi toimii vetysidoksen vastaanottajana sitoutuessaan reseptoriin. ==Valmistus ja käyttö== Tyypillisimmin 3-klooripropaanihappoa valmistetaan käsittelemällä akryylihappoa vetykloridilla 40–45 °C:n lämpötilassa tai klooramalla propaanihappoa kloorilla UV-valon aktivoimana noin 20 °C:n lämpötilassa. Muita yhdisteen syntetisointitapoja ovat 3-klooripropanaldehydin tai trimetyleenikloorihydriinin hapetus typpihapon avulla tai etyleenisyanohydriinin hydrolyysi vetykloridiliuoksessa. 3-klooripropaanihappoa käytetään valmistettaessa lääkeaineita kuten beklamidia tai oksolamiinia. Siitä valmistetaan myös 3-merkaptopropionaattiestereitä, joita käytetään muovien stabilisaattoreina. ==Lähteet== Luokka:Karboksyylihapot
Shōhei Ōno

Shōhei Ōno (; s. 3. helmikuuta 1992) on japanilainen judon olympiavoittaja ja maailmanmestari. Ōno voitti olympiakultaa alle 73 kg:n painoluokassa Rio de Janeirossa 2016 kukistettuaan finaalissa Azerbaidžanin Rüstəm Orucovin. Hän voitti alle 73 kg:n sarjan maailmanmestaruuden Rio de Janeirossa 2013 kukistettuaan loppuottelussa ranskalaisen Ugo Legrandin, Astanassa 2015, jossa voitti finaalissa maanmiehensä Riki Nakayan ja Tokiossa 2019 kukistettuaan finaalissa jälleen Rüstəm Orucovin. Joukkuekilpailussa hän voitti maailmanmestaruuden 2014, 2015 ja 2019 sekä sai MM-pronssia 2013. Tokion olympialaisissa 2020 Ōno voitti jälleen kultaa 73 kg:n sarjassa voitettuaan finaalissa Georgian Laša Šavdatuašvilin. Hän oli lisäksi mukana Japanin judojoukkueessa, joka voitti sekajoukkuekilpailun hopeaa. Ōno voitti 73 kg:n sarjassa kultaa Jakartan Aasian kisoissa 2018 sekä saavutti Aasian- mestaruuskilpailuissa hopeaa Taškentissa 2012. Hän voitti alle 20-vuotiaiden maailmanmestaruuden samassa painoluokassa 2011. Ōno voitti maailmancupin kilpailun Oberwartissa 2012, Grand Slam -kilpailun Tokiossa 2012, Osakassa 2018 sekä Düsseldorfissa 2018 ja 2019 sekä Grand Prix -kilpailun Düsseldorfissa 2015 ja 2016. Hän voitti Japanin-mestaruuden 2014, 2016 ja 2019. == Lähteet == Luokka:Japanilaiset judokat Luokka:Japanilaiset olympiavoittajat Luokka:Vuonna 1992 syntyneet Luokka:Elävät henkilöt
Samuel Möller

Samuel Möller (6. kesäkuuta 1743 Sauvo – 16. toukokuuta 1815 Joroinen) oli suomalainen everstiluutnantti. Hän sai arvon 1799. Hän oli vuodesta 1779 Brahenlinnan sotakoulun (myöhemmin Haapaniemen sotakoulu) opettaja ja vuodet 1783–1788 ja 1791–1799 johtaja ja on sen johtajista tunnetuinOtavan Iso tietosanakirja, Otava 1968, osa 3, p. 239. Vuodet 1812–1814 hän kuului Haapaniemen topografikuntaan.Facta 2001 WSOY 1984 p. 652 ==Lähteet== Luokka:Suomalaiset everstit Luokka:Vuonna 1743 syntyneet Luokka:Vuonna 1815 kuolleet
RN Minerva (1892)

RN Minerva () oli Italian kuninkaallisen laivaston vuonna 1892 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Ansaldolta ja sen köli laskettiin 1. helmikuuta 1889. Alus laskettiin vesille 27. helmikuuta 1892 ja se otettiin palvelukseen vielä samana vuonna 20. elokuuta.Gardiner 2002, s. 347 == Palvelus == Aluksen kattilat vaihdettiin vuosina 1909–1910, jolloin se muutettiin 20 miinaa kuljettavaksi miinalaivaksi. Muutostöiden aikana aluksen aseistusta supistettiin kahteen kolmen tuuman, neljään 47 millimetrin ja kahteen 37 millimetrin tykkiin. Öljykäyttöisen aluksen koneisto tuotti 3 524 ihp:tä, jolla se saavutti 18,28 solmun nopeuden. Alus poistettiin palveluksesta 15. helmikuuta 1921.Gardiner 1985, s. 257 ==Lähteet== * * === Viitteet === Luokka:Partenope-luokan risteilijät Luokka:Ansaldo Luokka:Italialaiset ensimmäisen maailmansodan risteilijät
RN Euridice (1890)

RN Euridice () oli Italian kuninkaallisen laivaston vuonna 1890 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 14. helmikuuta 1889. Alus laskettiin vesille 22. syyskuuta 1890 ja se otettiin palvelukseen 1. toukokuuta 1891.Gardiner, Robert 1860-1905 s. 347 == Palvelus == Alus poistettiin palveluksesta 10. maaliskuuta 1907. ==Lähteet== * === Viitteet === Luokka:Partenope-luokan risteilijät Luokka:Regio Cantiere di Castellammare di Stabia
RN Iride (1891)

RN Iride () oli Italian kuninkaallisen laivaston vuonna 1891 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 21. helmikuuta 1889. Alus laskettiin vesille 20. heinäkuuta 1891 ja se otettiin palvelukseen 1. marraskuuta 1892.Gardiner, Robert 1860-1905 s. 347 == Palvelus == Alus poistettiin palveluksesta 16. joulukuuta 1920. ==Lähteet== * === Viitteet === Luokka:Partenope-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Urania (1891)

RN Urania () oli Italian kuninkaallisen laivaston vuonna 1891 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Cantieri navali Oderolta ja sen köli laskettiin 16. helmikuuta 1889. Alus laskettiin vesille 18. kesäkuuta 1891 ja se otettiin palvelukseen 21. heinäkuuta 1893.Gardiner, Robert 1860-1905 s. 347 == Palvelus == Alus poistettiin palveluksesta 14. tammikuuta 1912. ==Lähteet== * === Viitteet === Luokka:Partenope-luokan risteilijät Luokka:Cantieri navali Odero
RN Aretusa (1891)

RN Aretusa () oli Italian kuninkaallisen laivaston vuonna 1891 vesillelaskettu Partenope-luokan torpedoristeilijä. == Valmistus == Carlo Vignan suunnittelma alus tilattiin Livornosta Cantiere navale fratelli Orlandolta ja sen köli laskettiin 1. kesäkuuta 1889. Alus laskettiin vesille 14. maaliskuuta 1891 ja se otettiin palvelukseen 1. syyskuuta 1893.Gardiner, Robert 1860-1905 s. 347 == Palvelus == Alus poistettiin palveluksesta 14. marraskuuta 1914. ==Lähteet== * === Viitteet === Luokka:Partenope-luokan risteilijät Luokka:Cantiere navale fratelli Orlando
RN Caprera (1894)

RN Caprera () oli Italian kuninkaallisen laivaston vuonna 1894 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Livornosta Cantiere navale fratelli Orlandolta. Clioksi nimetyn aluksen köli laskettiin 27. heinäkuuta 1891, mutta aluksen nimi vaihdettiin 23. helmikuuta 1893 Capreraksi. Alus laskettiin vesille 6. toukokuuta 1894 ja se liitettiin laivastoon 12. joulukuuta 1895.Gardiner, Robert 1860-1905 s. 347 == Palvelus == Alus poistettiin palveluksesta 18. toukokuuta 1913. ==Lähteet== * === Viitteet === Luokka:Partenope-luokan risteilijät Luokka:Cantiere navale fratelli Orlando
RN Calatafimi (1893)

RN Calatafimi () oli Italian kuninkaallisen laivaston vuonna 1893 vesillelaskettu Partenope-luokan torpedoristeilijä. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta. Tersicoreksi nimetyn aluksen köli laskettiin 15. syyskuuta 1891 ja se nimettiin 23. helmikuuta 1893 uudelleen Calatafimiksi. Alus laskettiin vesille 18. maaliskuuta 1893 ja se liitettiin laivastoon 16. tammikuuta 1894.Gardiner, Robert 1860-1905 s. 347 == Palvelus == Alus poistettiin palveluksesta 10. maaliskuuta 1907. ==Lähteet== * === Viitteet === Luokka:Partenope-luokan risteilijät Luokka:Regio Cantiere di Castellammare di Stabia
Trilineaarinen interpolaatio

Trilineaarinen interpolaatio on matematiikassa approksimaatiomenetelmä, joka on lineaarisen- ja bilineaarisen interpolaatiomenetelmien kolmiulotteinen laajennus. Siinä rajatussa tilavuuden sisällä olevia pisteiden arvoja lasketaan lähimpien pisteiden arvojen avulla sovittamalla kolmessa suunnassa lineaarisia polynomeja eli interpolaatiosuoria. Koska lineaarisia sovituksia on kolme, kutsutaan menetelmää trilineaariseksi. Tilavuuden sisällä satunnaisesti sijaitsevat pisteet voidaan aina yhdistää toisiinsa tetraedreiksi, jotka sivuavat toisensa tiiviisti. Tetraedrin sisällä tapahtuva trilineaarinen interpolaatio on siksi aina mahdollista toteuttaa yksinkertaisella tavalla. Satunnaisia tilavuudessa olevia pisteitä ei aina ole helppo yhdistää särmiöiksi, jotka olisivat aina konvekseja. Trilineaarisessä interpolaatiomenetelmässä särmiön vastakkaisten tahkojen väliset suorat tulisi leikata toisensa särmiön sisällä, mikä ei aina onnistu ei-konveksissa särmiössä. Särmiöiden trilineaarinen interpolaatio totetutetaankin yleensä pisteille, jotka sijaitsevat suorakulmaisen särmiön kärjissä. Silloin näytepisteet on otettu hilamaisen verkon solmukohdissa. == Trilineaarinen interpolaatio: yksikkökuutio == Helppo tapa esitellä nopea laskualgoritmi trilineaariseta interpolaatiosta on käyttää origoon sijoitettua 1-särmäistä kuutiota. Kuution kärkien koordinaatit ovat silloin (0,0,0), (0,0,1), (0,1,0), (0,1,1), (1,0,0), (1,0,1), (1,1,0) ja (1,1,1). Kärjissä sijaitsevat funktion arvot f(x,y,z) = fxyz edellä mainituilla koordinaateilla. Kuution sisäpisteen interpoloitu arvo on tällöin :\begin{align}f(x,y,z) =&f;_{000}(1-x)(1-y)(1-z)+f_{100}x(1-y)(1-z)\\\ &+f_{010}(1-x)y(1-z)+f_{001}(1-x)(1-y)z+f_{101}x(1-y)z\\\ &+f_{011}(1-x)yz+f_{110}xy(1-z)+f_{111}xyz . \end{align} == Trilineaarinen interpolaatio: vapaavalintaiset koordinaatit == Merkitään suorakulmaisen särmiön kärkiä koordinaateilla (x_1,y_1,z_1), (x_1,y_1,z_2), (x_1,y_2,z_1), (x_1,y_2,z_2), (x_2,y_1,z_1), (x_2,y_1,z_2), (x_2,y_2,z_1) \text{ ja } (x_2,y_2,z_2) ja kärjissä olevia funktion arvoja f(x_i,y_j,z_k) (i,j,k \in \\{1,2\\}). Silloin särmiön sisäpisteen (x,y,z) trilineaarinen interpolaatio f(x,y,z) on : \begin{align} f(x,y,z)&\approx\frac{(x_2-x)(y_2-y)(z_2-z)}{(x_2-x_1)(y_2-y_1)(z_2-z_1)}f(x_1,y_1,z_1)\\\ &+\frac{(x_2-x)(y_2-y)(z-z_1)}{(x_2-x_1)(y_2-y_1)(z_2-z_1)}f(x_1,y_1,z_2)\\\ &+\frac{(x_2-x)(y-y_1)(z_2-z)}{(x_2-x_1)(y_2-y_1)(z_2-z_1)}f(x_1,y_2,z_1)\\\ &+\frac{(x_2-x)(y-y_1)(z-z_1)}{(x_2-x_1)(y_2-y_1)(z_2-z_1)}f(x_1,y_2,z_2)\\\ &+\frac{(x-x_1)(y_2-y)(z_2-z)}{(x_2-x_1)(y_2-y_1)(z_2-z_1)}f(x_2,y_1,z_1)\\\ &+\frac{(x-x_1)(y_2-y)(z-z_1)}{(x_2-x_1)(y_2-y_1)(z_2-z_1)}f(x_2,y_1,z_2)\\\ &+\frac{(x-x_1)(y-y_1)(z_2-z)}{(x_2-x_1)(y_2-y_1)(z_2-z_1)}f(x_2,y_2,z_1)\\\ &+\frac{(x-x_1)(y-y_1)(z-z_1)}{(x_2-x_1)(y_2-y_1)(z_2-z_1)}f(x_2,y_2,z_2). \end{align} == Katso myös == * Bilineaarinen interpolaatio == Lähteet == === Viitteet === Luokka:Interpolointi
Riki Nakaya

Riki Nakaya (, s. 25. heinäkuuta 1989 Matsuyama)) on japanilainen judon maailmanmestari ja olympiamitalisti. Hän on saavuttanut kaikki kansainväliset menestyksensä sarjassa alle 73 kg.) Nakaya voitti maailmanmestaruuden Pariisissa 2011 kukistettuaan loppuottelussa alankomaalaisen Dex Elmontin ja Tšeljabinskissa 2014, jossa voitti finaalissa pohjoiskorealaisen Hong Kuk- hyonin. MM-hopeaa hän saavutti Astanassa 2015 hävittyään loppuottelussa maanmiehelleen Shohei Ōnolle. Rio de Janeiron MM-kilpailuissa 2013 hän oli seitsemäs. Hän on voittanut joukkuekilpailun maailmanmestaruuden 2014, 2015 ja 2017. Nakaya saavutti hopeaa Lontoon olympialaisissa 2012. Hän voitti välieräottelussa Dex Elmontin tuomariäänestyksellä, mutta hävisi loppuottelussa venäläiselle Mansur Isajeville yukon arvoisella suorituksella. Nakaya sai Aasian-mestaruuskilpailuissa hopeaa Abu Dhabissa 2011. Hän oli alle 20-vuotiaiden ikäluokassa MM-kilpailuissa kolmas 2008 ja Aasian- mestaruuskilpailuissa toinen 2007. Nakaya on saavuttanut Masters-, Grand Slam- ja Grand Prix -kilpailuissa neljä turnausvoittoa, kolme kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on yksi kakkos- ja yksi kolmossija. Hän on voittanut aikuisten sarjassa kaksi Japanin-mestaruutta. == Lähteet == Luokka:Japanilaiset judokat Luokka:Japanilaiset olympiamitalistit Luokka:Vuonna 1989 syntyneet Luokka:Elävät henkilöt
RN Folgore (1886)

RN Folgore () oli Italian kuninkaallisen laivaston vuonna 1886 vesillelaskettu Folgore-luokan torpedoristeilijä. == Valmistus == Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta. Alus laskettiin vesille 29. syyskuuta 1886 ja se liitettiin laivastoon 16. helmikuuta 1887.Gardiner, Robert 1960-1905 s. 347 == Palvelus == Alus vaurioitui kolaroidessaan 5. heinäkuuta 1889 Kaprin edustalla Bausanin kanssa, minkä vuoksi se siirrettiin reserviin. Alusta ei koskaan saatu kunnostettua ja se myytiin romutettavaksi 12. huhtikuuta 1900. ==Lähteet== * === Viitteet === Luokka:Folgore-luokan risteilijät Luokka:Regio Cantiere di Castellammare di Stabia
CTC-menetelmä

thumb|Intian Assamin teealueella CTC-menetelmällä tuotettua mustaa teetä. CTC- menetelmä () on erityisesti mustan teen teollinen tuotantotapa, jossa teelehdet muun muassa murskataan koneellisesti pieniin osiin. Parempilaatuisen teen oikeaoppisen valmistuksen sijaan CTC:tä suositaan erityisesti halpoja teelaatuja prosessoidessa ja pussiteen tuotannossa. CTC-teetä myydään myös irtoteenä, esimerkiksi Ceylonin teen kohdalla ja sen tunnistaa siitä, että tee on pientä ja rakeista. Valmistusmenetelmän keksi ylitarkastaja William McKercher vuonna 1931 Intian Assamin teealueen Amgoorien teetilalla. CTC- menetelmällä hajotetuista teemurusista syntyi teejuomaa nopeammin, se oli vahvempaa ja muruset helpottivat teepussien täyttämistä. Vuonna 2012 kiinalainen tutkijaryhmä totesi FAO:n tilastoihin nojautuen mustan CTC-teen osuudeksi maailmanlaajuisesti noin 45 prosenttia kaikesta tuotetusta teestä. Oikeaoppisella menetelmällä tuotettiin 25 prosenttia, vihreän teen ja muiden teelaatujen osuus oli 30 prosenttia. CTC-tuotannon suurmaita olivat Intia (57 % osuus CTC-teestä), Kenia (24 %), Bangladesh (4 %) ja Malawi (3 %). CTC-tee on aina rikottua tai raekooltaan pieneksi murskattua teetä, ja on yleensä laatuluokitukseltaan rikottua BOP:ta tai sitä huonompaa. Teejauheiden kaupankäyntiä ja valintaa varten CTC-teelle on myös omia laatuluokkia. Useimmiten raekooltaan pienimmät mustan teen kauppanimikkeet sisältävät lyhenteen B (Broken), F (Fannings, raekooltaan noin 1–1,5 millimetrin teehiukkasia) tai D (dust, Fannings-teelaatua pienirakeisempaa teejauhetta). Näitä täydennetään erilaisilla apulyhenteillä, kuten P (Pekoe) tai O (orange). ==Lähteet== == Aiheesta muualla == *Upasi Tea Reseach Foundation (India): CTC (upasitearesearch.org) *TeaClass: How is Tea Made? (teaclass.com) *Silja Ylitalo: Teen pitkä matka (11/2014) (maailmankuvalehti.fi) *Drifting Visual: On the road – Black C.T.C Tea production in East Africa (videon kesto 7 min 16 s) (youtube.com) *Tea Catalogue (esimerkki suuren intialaisen teehuutokauppiaan myyntieristä: CTC-teen myyntierät ja luokitus) (jthomasindia.com) Luokka:Tee
RN Saetta (1887)

RN Saetta () oli Italian kuninkaallisen laivaston vuonna 1887 vesillelaskettu Folgore-luokan torpedoristeilijä. == Valmistus == Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta. Alus laskettiin vesille 30. toukokuuta 1887 ja se liitettiin laivastoon 16. helmikuuta 1888.Gardiner, Robert 1860-1905 s. 347 == Palvelus == Alusta käytettiin öljykattiloiden testausten koealuksena vuonna 1892. Vuosina 1897-1900 se oli torpedokoulutusaluksena ja se siirrettiin 1901 tykistökoululaivaksi. Vuonna 1902 alukselle asennettiin koulutuskäyttöön erilaisia keveitä tykkejä. Aluksen aseistuksena oli 1906 yksi kolmen tuuman, neljä 57 millimetrin, kaksi 47 millimetrin ja yksi 37 millimetrin tykki sekä yksi 37 millimetrin revolveritykki. Aluksella ei ollut torpedoputkia. Alus myytiin romutettavaksi 14. toukokuuta 1908.Gardiner, Robert 1906-1920 s. 257 ==Lähteet== * * === Viitteet === Luokka:Folgore-luokan risteilijät Luokka:Regio Cantiere di Castellammare di Stabia
Puiden tarinoita

Puiden tarinoita on Iiro Küttnerin ja Ville Tietäväisen satukirjasarja, jossa on ilmestynyt seuraavat teokset: * Puiden tarinoita: Puuseppä, teksti Iiro Küttner, kuvitus Ville Tietäväinen, Books North, 2014 ISBN 978-952-67980-5-9 * Puiden tarinoita: Ritari, teksti Iiro Küttner, kuvitus Ville Tietäväinen, Books North, 2014 ISBN 978-952-67980-9-7 * Puiden tarinoita: Merenkulkija, teksti Iiro Küttner, kuvitus Ville Tietäväinen, Books North, ISBN 978-952-7125-00-7 Luokka:Suomalaiset kirjasarjat
RN Goito

RN Goito () oli Italian kuninkaallisen laivaston vuonna 1887 vesillelaskettu Goito-luokan torpedoristeilijä. == Valmistus == Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta, missä köli laskettiin syyskuussa 1885. Alus laskettiin vesille 6. heinäkuuta 1887 ja liitettiin laivastoon 16. helmikuuta 1888.Gardiner, s. 347 == Palvelus == Aluksen hiilikattilat vaihdettiin öljykattiloihin vuonna 1894, jolloin samalla keskimmäinen akseli ja sitä pyörittänyt moottori poistettiin. Koeajoissa aluksen koneisto tuotti 2 521 ihp:ta, jolla se saavutti 17,2 solmun nopeuden. Alus muutettiin vuonna 1897 miinalaivaksi, jolloin miinojen vaatiman tilan saamiseksi takakannen torpedoputket poistettiin. Vuonna 1906 aluksen aseistuksena oli seitsemän 57 millimetrin tykkiä ja neljä 14 tuuman torpedoputkeaGardiner, Robert 1906-1920 s. 257. Alus myytiin romutettavaksi 15. maaliskuuta 1920. ==Lähteet== * * === Viitteet === Luokka:Goito-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Monzambano

RN Monzambano () oli Italian kuninkaallisen laivaston vuonna 1888 vesillelaskettu Goito-luokan torpedoristeilijä. == Valmistus == Benedetto Brinin suunnittelema alus tilattiin La Spezian laivastontelakalta, missä köli laskettiin 25. elokuuta 1885. Alus laskettiin vesille 14. maaliskuuta 1888 ja liitettiin laivastoon 11. elokuuta 1889.Gardiner, Robert 1860-1905 s. 347 == Palvelus == Alus myytiin romutettavaksi 26. elokuuta 1901. ==Lähteet== * === Viitteet === Luokka:Goito-luokan risteilijät
RN Montebello

RN Montebello () oli Italian kuninkaallisen laivaston vuonna 1888 vesillelaskettu Goito-luokan torpedoristeilijä. == Valmistus == Benedetto Brinin suunnittelema alus tilattiin La Spezian laivastontelakalta, missä köli laskettiin 25. syyskuuta 1885. Alus laskettiin vesille 14. maaliskuuta 1888 ja liitettiin laivastoon 21. tammikuuta 1889.Gardiner 2002, s. 347 == Palvelus == Alus siirrettiin Venetsiaan mekaanikkojen koululaivaksi vuonna 1898, jolloin sen aseistuksena oli neljä 57 millimetrin tykkiä. Aluksen uusien tehtävien vaatimat muutokset toteutettiin vuonna 1903, jolloin alukselle asennettiin kaksi Pattisonin, kaksi Yarrow’n ja kaksi Thornycroftin öljy- ja hiilikattilaa. Samalla sen aseistukseksi jäi ainoastaan yksi 37 millimetrin tykki. Alus myytiin romutettavaksi 26. tammikuuta 1920.Gardiner 1985, s. 257 ==Lähteet== * * === Viitteet === Luokka:Goito-luokan risteilijät Luokka:Italialaiset ensimmäisen maailmansodan risteilijät
RN Confienza (1889)

RN Confienza () oli Italian kuninkaallisen laivaston vuonna 1889 vesillelaskettu Goito-luokan torpedoristeilijä. == Valmistus == Giacinto Pullinon suunnittelema alus tilattiin La Spezian laivastontelakalta, missä köli laskettiin syyskuussa 1887. Alus laskettiin vesille 28. heinäkuuta 1889 ja liitettiin laivastoon 11. huhtikuuta 1890.Gardiner, Robert 1860-1905 s. 347 == Palvelus == Alus myytiin romutettavaksi 26. elokuuta 1901. ==Lähteet== * === Viitteet === Luokka:Goito-luokan risteilijät
Geologi

Geologi on tieteilijä, joka tutkii Maata ja sitä muodostavia kiinteitä ja nestemäisiä aineita sekä Maata muokanneita prosesseja ja sen historiaa. Geologit opiskelevat enemmän soveltavaa kuin teoreettista tiedettä ja lähestyvät geologiaa käyttäen fysiikkaa, kemiaa ja biologiaa sekä muita tieteenaloja. Muiden alojen tutkijoihin verrattuna geologit ovat usein enemmän taipuvaisempia ulkona kuin laboratoriossa työskentelyyn, joskin jotkut geologit suosivat enemmän tutkimusten tekemistä labrassa. Geologit etsivät metalleja, öljyä ja muita Maan resursseja kaivosyhtiöille. He ovat myös luonnon uhkien ja katastrofien lieventämisen ja varoittamisen kärkikastissa, sillä he tutkivat maanjäristyksiä, vulkaanista toimintaa, tsunameja, myrskyjä ja muita vastaavia. Geologien tutkimuksia käytetään suuren yleisön varoittamiseen näiden tapahtumien mahdollisesta esiintymisestä. Tätä nykyä geologit ovat myös mukana ilmastonmuutokseen liittyvissä keskusteluissa, sillä he tutkivat todisteita ja historiaa tästä Maan prosessista. == Koulutus == Geologiksi aikovalla koulutukseen tyypillisesti kuuluu merkittävää opiskelua fysiikassa, matematiikassa ja kemiassa geologiaosaston tarjoamien opintojen lisäksi. === Erikoistumisaloja === right|thumb|Geologeja tutkimassa jurakautisia sedimenttikiviä Makhtesh Gadolissa, Negevin aavikolla Israelissa Geologit voivat keskittää opintonsa tai tutkimuksensa yhteen tai useampaan seuraavista tieteenhaaroista: * Dendrokronologia * Taloudellinen geologia * Insinöörigeologia * Geofysiikka * Geokemia * Geokronologia * Geomorfologia * Hydrogeologia * Magmapetrologia * Isotooppigeokemia * Metamorfinen petrologia * Merigeologia * Paleoklimatologia * Paleontologia * Maaperägeologia * Öljygeologia * Sedimenttipetrologia * Rakennegeologia * Vulkanologia == Katso myös == * Geologia * Luokka:Tiedealan ammatit
Maataloustulo

Maataloustulo on se osa maatalouden kokonaistuotosta, joka jää maatalousyrittäjän ja hänen perheensä maataloudessa suorittaman työn palkaksi sekä maatalouteen sijoitetun oman pääoman koroksi. Maataloustulo lasketaan vähentämällä maatalousylijäämästä velkojen korot, eläkkeet ja muut rasitteet. == Katso myös == * Maatalouden tuloverotus Suomessa == Lähteet == Luokka:Maatalous
Merenkulkija

Merenkulkija voi tarkoittaa merenkulun harjoittajaa, merenkävijää ja merimiestä sekä lisäksi seuraavia: * Merenkulkija, Nicholas Monsarratin kaksiosainen romaani (1978, 1981) * Puiden tarinoita: Merenkulkija, Iiro Küttnerin ja Ville Tietäväisen satukirja (2015) ==Lähteet==